Monika Carless

Az anyaseb
gyógyítása

SZAKRÁLIS GYAKORLATOK ÉS RITUÁLÉK
A BENNÜNK LAKOZÓ BÖLCS NŐ MEGGYÓGYÍTÁSÁHOZ

ÉDESVÍZ KIADÓ
BUDAPEST

A fordítás az alábbi kiadás alapján készült:

Monika Carless / TRANSFORMING THE MOTHER WOUND

Originally published by Hay House Inc. USA, 2024

A Hay House-rádió a www.hayhouseradio.com internetes oldalon érhető el.

Fordító

Hadarics Piroska

Szerkesztő

Kósa Éva

Olvasószerkesztő

Ligeti Szilvia

Copyright © Monika Carless, 2024

Hungarian translation © Hadarics Piroska, 2024

Hungarian edition © Édesvíz Kft., 2024

Cover design © Édesvíz Kft., 2024

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó: Novák András igazgató

Főszerkesztő és gyártásvezető: Dudich Ákos

Tördelő: Janković Milán

Borító: Goart Bt

Elektronikus formátum
Békyné Kiss Adrien

EPUB ISBN 978-963-507-575-1

MOBI ISBN 978-963-507-576-8

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalom

BEVEZETÉS

I. RÉSZ: A BIZTONSÁGOS TALAJ MEGTEREMTÉSE

Meghívó a körbe

A szent út az alapvető sebek gyógyításához

A trauma megértése

II. RÉSZ: ELSŐ LÉPÉSEK

Naplóírás

Az istennőképed

Oltár kialakítása

Keress egy mozgásformát

Együtt a félelemmel

III. RÉSZ: A SZAVAK ALKÍMIÁJA

Írd meg az átalakulásod történetét

Az egó szerepe

Ötletek az íráshoz

Kilencvenhét

IV. RÉSZ: ÖNMAGAD MEGISMERÉSE

Fedezd fel kozmikus éned rejtélyét

Jelentősebb tranzitok

Az utad feltérképezése

Anyád megismerése

Új pálya felvázolása

V. RÉSZ: AZ ANYA ARCHETÍPUS

A Felsőbb Anya

Az anya mint misztérium

Mi az Anya?

A meghívás

Egy sámánisztikus rituálé

Az Anya számtalan formájában

Az anya archetípus és a patriarchátus

VI. RÉSZ: A CSAKRÁK ÖSSZEHANGOLÁSA

Az alapcsakrák és a 10. csakra

A személyes archetípusaid

VII. RÉSZ: AZ ANYAVONALAD MEGISMERÉSE

Ősi gyógyítás és megbékélés

A hitelesség és a szent utad megszületése

VIII. RÉSZ: AZ ANYASEB GYÁSZÁNAK SZAKASZAI

Elhagyatottság és gyász

Csakraegyezések

Vidd az oltárhoz

IX. RÉSZ: A GENERÁCIÓS KÖTELÉKEK ELENGEDÉSE

Az anyasebek a lélektörzsek sebei

A 12 lélektörzsi alapseb elnevezése

Belső gyermeked támogatása:

X. RÉSZ: SÁMÁNISZTIKUS LÉLEKUTAZÁS

A megbocsátás szikrája

A társfüggőségtől a közös alkotásig

Javaslatok naplózáshoz és cselekvéshez

Részlet Galina Singer The Motherhood Conspiracy című könyvéből

XI. RÉSZ: ÖNMAGAD SZERETETE

Csodálatos önmagad

Az érzelmek és a káosz tisztelete

A szenvedély és a vágy tisztelete

XII. RÉSZ: ÁTLÉPÉS A KÜSZÖBÖN

Üdvözlet a felemelkedésedben

Újjászületés a célodban

Záróima

Továbblépés Pachamamával

Sötét tanító

A szerző

Anyámnak, Teresának, aki életet és célt adott nekem,
és anyámnak, Henrykának, aki felébresztett.

A nők gyakran a saját hangjukat, a saját értékeiket, a képzeletüket, a tisztánlátásukat, a történeteiket, az ősi emlékeiket követelik vissza. Ha a mélyebb, a sötétebb és a kevésbé ismert dolgok után kutatunk, megérintjük a csontokat.

Clarissa Pinkola Estés

Amíg ellenállunk a fájdalomnak vagy az igazságnak, addig a szív gyógyulása és így a fény, amelybe oly sokan vágynak belépni, el van zárva.

És leragadunk olyan dolgokban, amelyek nem a valódi énünk, nem a legfőbb jó, néha csak azért, hogy elkerüljük az „igazság” pár pillanatát.

Kezdd ott, ahol vagy. Ne halaszd el a változást. Mozdulj úgy, ahogy lehetséges.

Sophie Gregoire, She is the Moon (részlet)

Fontos megjegyzés: A sámánisztikus rituálék számos kultúrában őshonosak, például az indoeurópai keltáknál, az észak- és dél-amerikai, illetve az ausztrál őslakosoknál és a polinéz kultúrákban, hogy csak néhányat említsek. A kelet-európai sámánhagyományból származó Bölcs Nőként a saját kultúrám felé hajlok, de a világ kultúráinak bölcsességére is támaszkodom. Amikor a saját örökségemen kívülről származó mágiát használok, meghajlok a tanítók, az ősök és a kultúra előtt, elismerem a szuverenitásukat, és gondosan megőrzöm a bölcsességüket a testemben.

Bevezetés

A gyógyítás szent méhének elfogadása

Nagy megtiszteltetés számomra, hogy megoszthatok veled egy térképet, hogy békére lelhess a saját anyasebed történetével. Ha itt vagy, a lelked szólított fel erre a munkára.

Ez egy dinamikus felfedezés, amely a sejtszintű, generációk közötti átalakulásra összpontosít, interaktív oldalakkal, amelyek önmagad gyógyítására hívnak.

Azt tapasztalhatod, hogy a kreativitásod, az intuíciód, a lélekfrekvenciád és az empátiád elmélyül, csakúgy, mint az önmagaddal, a Forrással és minden életformával való kapcsolatod.

Tested, elméd és lelked összhangban új útra lép – egy olyan útra, amelyen magadévá teszed a múlt sebeinek gyógymódját, és a félelem nélkül önmagaddá válsz.

Az ősök becsülték az Univerzum és a bolygó természetes ritmusát, és ezáltal találták meg gyökereiket emberi és szakrális lényként.

Emberi mivoltunkban tapasztalunk meg mindent, ami van: a fényt, a sötétséget, a belső és a külső világot. Minden szent. Te is szent vagy.

Ebben a műben arra vállalkoztam, hogy tiszteletben tartom az alapvető sebek átalakításának misztériumát, mágiáját és láthatatlan elemeit, mert az élet sokkal több annál, mint ami a lineáris tudomány által mérhető. Az élet egyben a multidimenzionális, az emberi és a spirituális mivoltod is. Fedezzük fel együtt!

Az anyaseb gyógyításának sablonját valamennyi seb gyógyítására használhatjuk, mert arra tanít minket, hogy harmóniában legyünk azzal, ami van, és önmagunkkal.

Rólam

Az anyaseb gyógyítása életem egyik legnagyobb tanulsága. E könyv megírása pedig a Tudatosság iránti odaadásom és az emberiség szolgálata.

Megtiszteltetés számomra, hogy részese lehetek felemelkedésednek, Kedvesem, ahogyan mások is részesei voltak az enyémnek.

Az árvaságra jutásom, az örökbefogadásom, a költözések és végül a célomra való ráébredés tagadhatatlanul egy spirituális beavatás volt. E könyvben, melyet az anyaseb kollektív gyógyítása érdekében és a Nagy Anya tiszteletére alkottam, megosztom veled a történetemet, a saját fejlődésemet és a hálámat.

Mindig is a dolgok gyökerét kerestem, mert ott kezdődik minden dolog története, és ott érthető meg a legjobban. A gyógyítás kanyargós útja az erdő mélyére vezetett, egy olyan helyre, amire halványan emlékeztem, míg végül boszorkányként, lélekalkimistaként bukkantam elő.

Három messzi zarándoklat Észak-Anglia vadregényes tájain keresztül emlékeket hozott elő az elmúlt életeimről, ahogy összekapcsolódtam az isteni nőiség és ősi gyökereim emlékeivel. A holisztikus táplálkozás, a biogazdálkodás és a helyi élelmiszer-kereskedelem felé fordultam. Minden egyes megtett lépés, bár néha véletlenszerűnek tűnt, mélyebb megértést nyújtott magamról, a világban betöltött helyemről, életem hihetetlen szinkronicitásáról, a sebeim bölcsességéről és arról, hogy miért vagyok itt.

Ezzel párhuzamosan két szabadelvű lányt neveltem, bátorítottam a szabad gondolkodást – időnként kivettem őket az iskolából –, és mindig arra törekedtem, hogy ne ismétlődjön meg az én viharos gyermekkorom körforgása; jó szándékkal, de vegyes eredménnyel. Ők nőttek, és én is fejlődtem, és közben rájöttem, hogy anyám (hozzám hasonlóan) a saját sebeit ápolta.

A saját anyasebemre a szavak és az írás lettek a legjobb orvosság, és ennek a műnek a kapui. A Munay-Ki Rítusok beavatottjaként közvetlen utakat találtam a magsebek bőrének levedléséhez, és megtiszteltetés számomra, hogy továbbadhatom ezeket a tanításokat a közösségemnek. Az életem és az anyaseb úgynevezett hamvaiból való erőteljes felemelkedésem képezi tanításaim alapját.

Hogyan használd ezt a könyvet?

Hasznosnak találhatod, ha először átfutod a fejezeteket, hogy lásd az átalakulás lépéseit, és megismerkedj az úttal, ami összefonódik a munkával.

Az I. rész (A biztonságos talaj megteremtése) és a II. rész (Első lépések) alatt könnyebben belerázódhatsz. A testünk és a pszichénk nagyon jól ráhangolódik az életmódunkban bekövetkező változásokra – észrevehetsz finom vagy félreérthetetlen rezonanciákat, ahogy haladsz előre. Az elviselhető öngyógyítás azt jelenti, hogy te és a Belső gyermeked biztonságban érzitek magatokat, miközben ezeket a fejezeteket magatokba szívjátok.

Eszközök gyűjtése

Ahhoz, hogy a spirituális munkád a fizikai világban is megjelenhessen, ajánlok néhány Bölcs Női eszközt. Az I. részben olvashatsz a naplóírásról, valamint az oltárkészítésről, ami összekapcsolódik a tarot-kártyával és bármilyen más orákulummal, amit szeretnél; hagyományos oltártárgyakat, például gyertyákat, kristályokat, természeti kincseket és az Anya vagy az Istennő ábrázolásait; fényképeket a gyermekkorodból; és egy aktuális fényképet magadról.

Az eszközök, amiket használsz, csupán érintkezési pontok, amelyek megkönnyítik a munkát mind a spirituális, mind a fizikai birodalomban. Használd, amid van, vagy szerezd be, amire szükséged van; akárhogy is, alakítsd azzá, amire szükséged van.

Legyen áldott az utad, Vad, Szuverén nő!

Minden falunak az anyaseb begyógyítására van szüksége.

I. RÉSZ

A biztonságos talaj megteremtése

Az anyasebbel táncolunk, hogy rátaláljunk az értékünkre és a célunkra. Lehet, hogy anyánk soha nem válik olyanná, amilyennek szerintünk lennie kellene; ugyanakkor mi magunk válhatunk a saját középpontunkká. Az a helyzet, hogy pontosan a megfelelő anyát kaptuk, hogy elindítson minket a bölcsesség útján. Ő a kapu a megerősödésünkhöz. Az anya a mi ébredésünk.

MEGHÍVÓ A KÖRBE

Az anyaseb egy kapu, amelyen átsétálunk, hogy felébresszük a szívünkben a feltétel nélküli szeretetet és az együttérzést. Tanúja vagyok a mélységes bátorságodnak s az elszántságodnak a megértésre és a gyógyulásra.

Képzeld el, hogy e könyv olvasása közben csatlakozol egy kerek asztalnál ülő nővérekhez – s itt mindannyian egyenlő jogokkal és erővel rendelkezünk. A nők szerte a világon részt vesznek anyasebeik gyógyításában, és a szándék által egyesülnek. A kör szimbolikája olyan, mint maga a végtelenség: egy kozmikus misztérium, amelynek energiája magában hordozza mindannak a törvényét, ami csak létezik. A körben ülni annyit jelent, mint az anyaméh részévé válni, elfogadni az élet ciklikus természetét. Ez az egység és a befogadás, a teljesség és a kiteljesedés. Ez a középpont.

Odaadásom és szolgálatom részeként mágikus kört rajzolok, mely a levegő, a víz, a föld, a tűz és a négy égtáj elemeit szólítja meg a munkádhoz.

Köszönetet mondok minden szellemnek és istennőnek, akikkel rezonálsz. Kérem őseid bölcsességét, hogy vezessen téged, és felszólítom szíved templomát, hogy nyíljon meg arra, ami előtted áll. Öleljen át téged e kör melegsége és biztonsága. És így is lesz…

Királynő, anya, lány, bölcs nő, szerető, tanító, szűz, banya:

Az isteni nőiség archetípusai sokféleképpen jelennek meg.

Őt nem lehet megfékezni; egy futótűz, amely felemészt és táplál, szül és gyógyít. Néha tomboló folyó, máskor csendes szellő.

Vezetőivel, őseivel és angyalaival táncol. Határtalan. Erotikus. Bölcs. Megadta magát. Fogékony.

A SZENT ÚT AZ ALAPVETŐ SEBEK GYÓGYÍTÁSÁHOZ

A te utad olyan egyedi, mint amilyen te vagy, és az átalakulásnak nincs időkorlátja. És mégis, vannak bizonyos lépések, amelyeket megtehetsz, hogy megleld az elfogadást és a békét, az önátadást és az erődet.

1. lépés: Értsd meg, hogy semmi sem a te hibád volt

Gyakorold az együttérzést, a szerető kedvességet és a megbocsátást magaddal szemben.

2. lépés: Ismerd önmagad

Ha megérted a saját misztériumodat, célodat és lelki küldetésedet, bátran elfogadhatod a hatalmadat, és a történeted a bölcsesség felé vezet.

3. lépés: Lásd anyádat olyannak, amilyen, nem pedig olyannak, amilyennek szeretnéd, hogy legyen

Az anya egy összetett archetípus és gondolatforma. Engedd el az elvárásokat, és lásd anyádat elsősorban nőként, akit egy patriarchális világ rendszerében programoztak be.

4. lépés: Gyászold meg a hiányzó anyát és a megsebzett gyermeket

Engedj teret a gyásznak és a felszabaduló nagy érzelmeknek. Támogasd a Belső gyermekedet.

5. lépés: Légy tudatában a sebeidnek, az érzelmeidnek és a tapasztalataidnak

Figyeld meg őszintén és aktívan, hogy mi történt. Légy tanúja a fájdalomnak, és az tanúja lesz önmagának. A félelemnek és a dühnek helyet kell biztosítani, hogy kifejezhessék magukat és elmúlhassanak.

6. lépés: Találd meg a belső anyádat és nyugtasd meg magad

Ha felelősséget vállalsz a saját életutadért, ha megtalálod a módját, hogy gondoskodj magadról, és ledobod a sebzett bőrödet, az segít, hogy manifesztálhasd az életet, amit szeretnél; felszabadítsd édesanyádat az elkövetői szerepéből, és felhagyj a „megmentő” keresésével; hogy a társfüggés helyett a kiegyensúlyozott kapcsolatot válaszd.

7. lépés: Húzz erős határokat

Az egészséges és erős határok másokkal és magaddal szemben megóvnak a bántalmazás, elhagyatottság és elhanyagolás körforgásának megismétlődésétől.

8. lépés: Keress támogatást

Keress támogató kapcsolatokat pozitív emberekkel. Szükség szerint menj terápiára. Kerüld a drámát. Ápold a Felsőbb Anyával való kapcsolatodat.

9. lépés: Tudd, hogy a gyógyulás egy spirál

Az anyasebből való gyógyulás nem egy cél; ez egy önismereti út, és olyan, mint bármely természetes körforgás, amelyben újra és újra visszatérünk, hogy mélyebb igazságokat ismerjünk meg, átadjuk magunkat a folyamatnak, és fejlődjünk a bölcsesség terén.

A gyógyuláshoz vezető utad kezdetén felismered majd a kondicionált énedet: azt, aki kényelmes és kiszámítható minták szerint mozog. Amint látod ezt az énedet, vágyni fogsz a változásra. Önmagaddal ilyen módon találkozni kihívást jelent. Eleinte, mint a gyász fázisaiban, sokkot és szégyent tapasztalhatsz.

A gyógyulás következő szakaszában tudatára ébredsz, hogy valójában hogyan is teremted az életedet – hogy nem valamilyen rejtélyes sors áldozata vagy, hanem tudatosan megteremtheted a saját valóságodat. A kondicionálás még tovább gyengül, ha tudatos lépéseket teszel ezért.

Később találkozol a gyásszal és a Belső gyermekkel, akinek élettapasztalatai az egyén és a kollektíva tapasztalatai.

A folyamat során eljutunk az elfogadáshoz – elfogadni mindazt, ami volt, ami van, és amit létrehozunk. Ahogy egyre mélyebben szeretjük magunkat, együttérzéssel és méltósággal, megszületik az elfogadás.

Mélyebb szinten, hitelesebb dimenzióban élünk, ahol a trauma vagy egy seb ajándékká válik, önmagunkat és másokat szolgálva.

A gyógyulás bizonyítékai

• Otthon és biztonságban érzed magad a testedben és a világban.

• Az emlékeket bátorsággal, szeretettel és együttérzéssel őrzöd, ahelyett, hogy félnél tőlük.

• Elfogadod, hogy az elméd és a gondolataid a szövetségeseid.

• A jelen pillanatban élsz.

Bármennyire is egyéniségek vagyunk, egy klán részei is vagyunk. A farkasokhoz hasonlóan a nők intuitív módon megértik, hogy a kapcsolatoktól biztonságban érezzük magunkat, életben tartanak, és összhangban a világgal.

A TRAUMA MEGÉRTÉSE

Trauma akkor következik be, amikor az idegrendszert túlterheli egy élmény. Előidézheti erőszak, háború, támadás, baleset, szóbeli vagy érzelmi bántalmazás, gyermekkori élmény, trauma láttán érzett sokk és még sok más.

A trauma néhány tünete közé tartozik a düh, a szorongás, a félelem, a depresszió, fizikai megnyilvánulások, a visszahúzódás és az önpusztítás gondolata.

A trauma tovább fokozódik, ha nem veszik tudomásul.

Az ember a trauma három szakaszának bármelyikében megrekedhet: az eredeti sokk szakaszában, a tájékozódási szakaszban (amikor megpróbáljuk értelmezni a traumát) vagy a traumára adott kezdeti reakcióban.

Az öngyógyítás vagy az asszisztált gyógyulás több lépésből áll:

• Biztonságos tér létrehozása a trauma feltárásához. Ez magába foglalja a források és eszközök összegyűjtését, amelyeket az út során alkalmazhatsz. Az eszközök lehetnek szomatikus gyakorlatok, kapcsolatok, attitűdök, szokások, állapotok és/vagy tulajdonságok.

Mi segíthet nekem tájékozódni az árnyak közepette, úgy, hogy közben stabil maradjak?

• A trauma feltárása. A traumához társulhat méret, alak, szag, hang vagy szín. Milyen érzetet kelt a testemben?

Mire emlékszem, mit érzek, tudok, vagy mit súg a megérzésem?

• Annak azonosítása, hogy hogyan lehetne pozitív kapcsolatot teremteni a traumával. Annak feltárása, hogy a trauma milyen módon fejleszthet rugalmasságot, biztonságérzetet és más pozitív eredményeket. Gyakorold a szerető kedvességet magaddal szemben.

Mit tudsz most megtenni, amit korábban nem tudtál, az emlékekkel szembesülve?

• Az egészséges és az egészségtelen reakciók megkülönböztetése. További források bevonása, hogy jobban megértsd a reakciók és a válaszok közötti különbséget.

Van valami, aminek utána tudsz nézni a traumareakcióval kapcsolatban? Szükséged van-e további segítségre egy coach vagy tanácsadó részéről?

• A test megszabadítása a traumától, valamint a rugalmasságunk és bátorságunk felismerése az elme, a test és a szív összekapcsolásának egyik módja.

Milyen érzés tudni, hogy hatalmad van az események, az emlékek és afelett, hogy mit őrzöl meg vagy engedsz el?

• A tapasztalatok integrálása. A trauma feltárásának és feldolgozásának kreatív módjai az önértékelés, az erő és a béke érzését eredményezhetik.

Mi változott abban, ahogyan a traumát és annak nyomát értelmezed az életedben?

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 Budapest, Múzeum krt. 23.

konyvesbolt@edesviz.hu
00-36-30-919-5314

ÉDESVÍZ + magazin
ÉRDEKES INFORMÁCIÓK SZERZŐKRŐL ÉS KÖNYVEKRŐL
CIKKEK AZ ÖNFEJLESZTÉS - ÉLETMÓD - SPIRITUALITÁS -
PSZICHOLÓGIA - EZOTÉRIA - COACHING - YOUNG ADOULT TÉMAKÖREIBEN
BLOGGEREK KÖNYVAJÁNLÓI

Keresd a www.edesvizkiado.hu címen!